stanford-oval/wikipedia huggingface dataset:
Erityisluvallinen lääke
Määräaikainen erityislupavalmiste

Lääkealan turvallisuus- ja kehittämiskeskus FIMEA voi ilman eri hakemusta antaa lääkevalmisteelle määräaikaisen erityisluvan, jonka perusteella se voidaan luovuttaa kulutukseen, vaikka sillä ei ole myyntilupaa Suomessa.
Lääkevalmisteita voidaan luovuttaa kulutukseen ilman Fimean myöntämää erityislupaa, jos määrääminen ja toimittaminen tapahtuvat määräaikaisen luvan ehtojen mukaisesti. Muissa tapauksissa kulutukseen luovuttaminen vaatii Fimean myöntämän erityisluvan.
Lääkevalmisteet, joita voi kulutukseen luovuttaa kulutukseen Fimean myöntämällä määräaikaisella erityisluvalla, löytävät löytyvät erityislupaa edellyttävien lääkevalmisteiden hausta. Lääkehausta voidaan tehdä haku mm. Erityisluvan tyypin mukaan.
Lääkevalmiste voidaan luovuttaa kulutukseen reseptillä tai lääketilauksella.
Kulutukseen luovuttajan (apteekki, sairaala-apteekki, lääketukkukauppa, lääketehdas) tulee pitää kirjaa määräaikaisella erityisluvalla toimitetuista lääkevalmisteista. Kirjanpitoa on säilytettävä 5 vuotta.
Valmisteen markkinointi tai muu myynnin edistäminen ei ole sallittua .
Kelakorvattavuus

Potilas tai apteekki potilaan puolesta voi hakea lääkelain (395/1987) 21 f §:ssä tarkoitetulle erityisluvalla toimitettavalle lääkevalmisteelle korvattavuuden ja kohtuullisen tukkuhinnan vahvistamista Lääkkeiden hintalautakunnalta. Jos korvattavuutta ja kohtuullista tukkuhintaa hakee erityisluvallisen lääkevalmisteen valmistaja, maahantuoja tai lääketukkukauppa, sovelletaan hakemusmenettelyyn eri ohjeita.
Erityisluvallisen lääkevalmisteen kustannuksia voidaan korvata sairausvakuutuksesta ainoastaan silloin, kun lääkkeiden hintalautakunta on vahvistanut valmisteelle korvattavuuden ja kohtuullisen tukkuhinnan. Lääkkeiden hintalautakunta käsittelee lääkevalmisteiden korvattavuutta ja kohtuullista tukkuhintaa koskevat asiat hakemusten perusteella. Lääkevalmisteella tulee olla voimassa oleva Lääkealan turvallisuus- ja kehittämiskeskus Fimean myöntämä erityislupa, kun hakemus toimitetaan lääkkeiden hintalautakunnalle.
Potilas voi hakea erityisluvalliselle lääkevalmisteelle ainoastaan peruskorvattavuutta. Vaikeista ja pitkäaikaisista sairauksista, joiden hoidossa käytettävistä lääkkeistä voidaan myöntää erityiskorvaus, säädetään erillisessä hakemusohjeessa. Mikäli samaa vaikuttavaa lääkeainetta sisältävä valmiste on tai on ollut erityiskorvattava potilaan sairauden hoidossa, valmisteen erityiskorvattavuus käsitellään tarvittaessa viranomaisen aloitteesta. Hakija voi peruskorvattavuushakemuksessaan ehdottaa, että lääkkeiden hintalautakunta ottaa käsittelyyn lääkevalmisteen erityiskorvattavuuden kyseisen, valtioneuvoston asetuksessa mainitun sairauden hoidossa. Hakemus koostuu hakemuslomakkeesta ja hakemuksen tueksi esitettävistä selvityksistä.
Kelan nettisivuilta löytyvät ajantasaiset luettelot kelakorvauksen piirissä olevista määräaikaisluvallisista sekä potilaskohtaisen erityisluvan vaativista lääkkeistä..
Federalistikirjoitukset

The Federalist -kokoelmateoksen ensimmäinen painos.
Federalistikirjoitukset eli Federalist Papers on nimitys sarjalle poliittisia esseitä, jotka julkaistiin newyorkilaisissa sanomalehdissä vuosina 1787-1788. Niissä puolustettiin uutta Yhdysvaltain perustuslakia ja liittovaltiojärjestelmää.
Julkaisuhistoria

Federalist Papers -esseet julkaistiin alun perin newyorkilaisissa sanomalehdissä vuosina 1787-88, mutta myöhemmin esseet levisivät kaikkialle Yhdysvaltoihin. Ensimmäiset 77 esseetä on koottu myös kirjaan The Federalist, joka julkaistiin toukokuussa 1788. Kirjan julkaisemisen jälkeisenä kesänä newyorkilaisissa sanomalehdissä julkaistiin vielä kahdeksan esseetä lisää.
Kirjoittajat

Kaikki kokoelmaan kuuluneet esseet oli allekirjoitettu salanimellä Publius, mutta todellisuudessa esseillä oli kolme eri kirjoittajaa: Alexander Hamilton, James Madison ja John Jay. Salanimen takia historioitsijat kiistelivät pitkään siitä, kuka näistä kolmesta oli kirjoittanut minkäkin esseen. Nykyään historioitsijat ovat kuitenkin melko yksimielisiä siitä, kuka minkäkin esseen on kirjoittanut:
Alexander Hamilton: esseet 1, 6-9, 11-13, 15-17, 21-36, 59-61, 65-85
James Madison: esseet 10, 14, 18-20, 37-58, 62-63
John Jay: esseet 2-5, 64
Filippa

| Filippa |
| --- | --- |
Nimipäivä:   
– suomenkielinen:  –
– ruotsinkielinen:  8. maaliskuuta
– ortodoksinen:  –
Muunnelmia:  Hilppa
Vastineita eri kielissä:  Philippa
Nimen alkuperä:  Filippos
Infobox OKNimi-testi OK: 
Filippa tai Philippa on naisen etunimi, Filip- tai Filippos-nimen naispuolinen vastine.
Suomessa nimi Filippa on 1900-luvun alusta vuoden 2019 loppuun mennessä annettu 394 ja Philippa noin 60 henkilölle. Filipan nimipäivä on suomenruotsalaisen kalenterin mukaan 8. maaliskuuta
Tunnettuja Filippoja ja Philippoja

Hainaultin Filippa (engl. Philippa of Hainault, 1311–1369), Englannin kuningas Edvard III:n puoliso
Lancasterin Filippa (1360–1415), Portugalin kuningatar
Filippa (1394–1439), Tanskan, Ruotsin ja Norjan kuningatar, Eerik XIII Pommerilaisen puoliso
Filippa Angeldal (s. 1997), ruotsalainen jalkapalloilija
Philippa Bowden (s. 1995), brittiläinen kestävyysjuoksija, valmentaja ja YouTube-videoiden tekijä
Philippa Boyens (s. 2000), uusiseelantilainen elokuvakäsikirjoittaja
Filippa Curmark (s. 1995), ruotsalainen jalkapalloilija
Filippa Fleming (k. 1578), aatelisnainen ja maanomistaja, Klaus Flemingin sisar
Philippa Foot (1920–2010), brittiläinen filosofi
Philippa Gregory (s. 1954), brittiläinen historioitsija ja kirjailija
Philippa Pearce (1920–2006), englantilainen lastenkirjailija
Filosofisten lahkojen huutokauppa

| Filosofisten lahkojen huutokauppa> Βίων Πρᾶσις.Alkuperäisteos |
| --- | --- |
Kirjailija:  Lukianos
Kieli:  muinaiskreikka
Genre:  satiiri
Julkaistu:  100-luku
Suomennos
Suomentaja:  Ernst Lampén
Kustantaja:  Otava
Julkaistu:  1924
Löydä lisää kirjojaKirjallisuuden teemasivulta
Filosofisten lahkojen huutokauppa (m.kreik. Βίων Πρᾶσις, Biōn prasis; lat. Vitarum auctio) on Lukianoksen kirjoittama satiiri. Siinä Zeus laittaa eri koulukuntia olevia filosofeja kaupan eniten tarjoavalle ikään kuin orjia orjamarkkinoilla. Samalla se esittelee eri antiikin kreikkalaisten filosofikoulukuntien oppien pääpiirteet satiirisessa muodossa. Osa filosofeista on tunnettuja nimiä, osa jää nimettömiksi koulukuntiensa edustajiksi.
Kaupan ovat seuraavat filosofit:
Pythagoras
Diogenes Sinopelainen, kyynikkofilosofi
kyreneläinen filosofi (mahdollisesti Aristippos)
Demokritos, atomisti
Herakleitos
Sokrates
epikurolainen filosofi
Khrysippos, stoalainen filosofi
peripateetikko
Pyrrhon (nimellä Pyrrhias, joka on orjan nimi), skeptikko
Kirjallisuutta

Lukianos: Filosofisten lahkojen huutokauppa. Teoksessa Lampén, Ernst: Terve, Lukianos!.  (Sisältää osittaisia ja kokonaisia suomennoksia Lukianoksen teoksista)  Helsinki:  Otava, 1924.
Aiheesta muualla

Lucian: Sale of Creeds. (englanniksi)
Lucian: The Sale of Philosophers. Google-kirjat. (englanniksi)
Evan Rachel Wood

| Evan Rachel Wood |
| --- | --- |
 Evan Rachel Wood San Diegon Comic-Conissa 2019.
Henkilötiedot
Syntynyt: 7. syyskuuta 1987 (ikä 37) Raleigh, Pohjois-Carolina, Yhdysvallat
Ammatti:  näyttelijä
Puoliso:  Jamie Bell (2012–2014)
Lapset:  1
Aiheesta muualla
IMDb 
Elonet
Evan Rachel Wood (s. 7. syyskuuta 1987 Raleigh, Pohjois-Carolina) on yhdysvaltalainen näyttelijä.
Perhetausta

Woodin isä on näyttelijä, teatteriohjaaja Ira David Wood III ja äiti näyttelijä Sara Lynn Moore. Hänen isoveljensä Ira David IV on myös näyttelijä ja hänen tätinsä Carol Winstead Wood on työskennellyt elokuva-alalla päälavastajana. Woodilla on myös kaksi muuta veljeä, Dana ja Thomas sekä sisko Aden. Woodin isä on kristitty ja äiti juutalainen.
Ura näyttelijänä

Ensimmäinen näytelmä, jossa Wood esiintyi, oli Dickensin Joululaulu (A Christmas Carol), joka esitettiin hänen isänsä johtamassa A Theatre In The Park -teatterissa Raleigh’ssa. Hän oli esityksen aikaan vain muutaman kuukauden ikäinen. Kahdeksan vuoden iässä hän esitti Helen Kelleriä isänsä ohjaamassa versiossa näytelmästä Ihmeidentekijä (The Miracle Worker).  Vuonna 1994 Wood teki ensiesiintymisensä televisiossa televisioelokuvissa In the Best of Families: Marriage, Pride & Madness ja Search for Grace. Seuraavana vuonna hän esiintyi kahdessa televisioelokuvassa ja lisäksi yhdessä sarjan Piru irti (American Gothic) jaksossa. Hän esitti Rose Russellin roolia myöhemmin myös kahdessa muussa sarjan jaksossa vuonna 1996.
Woodin ensimmäinen pääosarooli elokuvassa oli Harriet Frankovitzin osa vuonna 1998 ilmestyneessä pienen budjetin draamaelokuvassa Tunneli Kiinaan (Digging to China), jonka muissa päärooleissa esiintyivät Kevin Bacon ja Mary Stuart Masterson. Vuosina 1998–1999 hän esitti Chloe Watersin roolia televisiosarjassa Pimeyden sydän (Profiler) ja vuosina 1999–2002 hänellä oli vakituinen rooli Jessie Sammlerina, Billy Campbellin esittämän Rick Sammlerin tyttärenä, draamasarjassa Vielä kerran (Once and Again). Vuonna 2001 hänellä oli pääosarooli elokuvassa Pikku salaisuuksia (Little Secrets).
Läpimurtonsa Wood teki näyteltyään pääosaroolia vuonna 2003 ensi-iltansa saaneessa elokuvassa Kolmetoista. Hän ansaitsi Tracy Louise Freelandin roolista useita palkintoehdokkuuksia. Hän oli ehdolla muun muassa Golden Globen ja SAG-palkinnon saajaksi sarjassa paras naispääosa. Saman vuoden lopulla sai ensi-iltansa Ron Howardin ohjaama Kadoksissa (The Missing), jossa hän esittää rikollisjoukon kaappaamaa Lilly Gilkesonia.  Vuonna 2005 hän esiintyi elokuvissa Kiukun parempi puoli (The Upside of Anger), Pretty Persuasion ja Down in the Valley ja vuonna 2006 hän toimi ääninäyttelijänä elokuvan Asterix ja viikingit englanninkielisessä versiossa sekä elokuvassa Huisi hai (Shark Bait). Hän esiintyi vuonna 2005 myös Bright Eyes -yhtyeen kappaleen "At the Bottom of Everything" ja Green Day -yhtyeen kappaleen "Wake Me Up When September Ends" musiikkivideoilla ja vuonna 2007 Marilyn Mansonin kappaleen "Heart-Shaped Glasses" musiikkivideolla.
Woodin myöhempiä rooleja ovat olleet muun muassa Mickey Rourken esittämän Randy ”The Ram” Robinsonin tyttären Stephanien rooli elokuvassa The Wrestler – painija (The Wrestler) vuodelta 2008 ja vampyyrikuningatar Sophie-Anne Leclerqin rooli HBO:n televisiosarjassa True Blood, jossa hän teki ensiesiintymisensä vuonna 2009. Hän oli vuonna 2011 ehdolla Emmy-palkinnon ja vuonna 2012 Golden Globen saajaksi suorituksestaan Veda Piercen roolissa HBO:n minisarjassa Mildred Pierce.
Vuodesta 2016 Wood on esittänyt androidi Dolores Abernathya HBO:n tieteissarjassa Westworld.
Laulajana

Wood esitti vuonna 2002 kappaleet ”Christmas Isn't Christmas Without You” ja ”Silver and Gold” eri esittäjien joululevyllä School's Out! Christmas. Vuonna 2012 julkaistiin hyväntekeväisyysalbumi Chimes of Freedom: The Songs of Bob Dylan Honoring 50 Years of Amnesty International, jolla Wood esittää kappaleen ”I'd Have You Anytime”.
Vuosina 2016–17 Wood toimi elektropop-duossa Rebel and a Basketcase yhdessä multi-instrumentalisti Zach Villan kanssa.
Yksityiselämä

Wood avioitui lokakuussa 2012 englantilaisen näyttelijän Jamie Bellin kanssa, jonka kanssa oli seurustellut vuosina 2005–2006 ja uudelleen vuodesta 2011. Parilla on yksi lapsi, heinäkuussa 2013 syntynyt poika. Bell ja Wood esiintyivät yhdessä Green Dayn musiikkivideolla ”Wake Me Up When September Ends” vuonna 2005. Pari erosi vuonna 2014 kahden avioliittovuoden jälkeen.
Ennen liittoa Bellin kanssa Wood oli vuonna 2010 kihloissa muusikko Marilyn Mansonin kanssa. Tammikuussa 2017 Wood kihlautui yhtyetoverinsa Zach Villan kanssa. He purkivat kihlauksen saman vuoden syyskuussa.
Wood on kertonut julkisesti olevansa biseksuaali.
Aiheesta muualla

Evan Rachel Wood Internet Movie Databasessa. (englanniksi)
Kuvia tai muita tiedostoja aiheesta Evan Rachel Wood Wikimedia Commonsissa
Evan Rachel Wood (kuvassa keskellä) ja Jane Krakowski Sundancen elokuvajuhlilla vuonna 2005.
Evan Rachel Wood vuonna 2009.
Fjordo Auer

Fjordo Auer on suomalaisen maantieteilijä ja geologi Väinö Auerin mukaan nimetty vuono Etelä-Chilessä. Auerin johtama retkikunta kävi alueella vuonna 1929, mutta chileläiset viranomaiset hyväksyivät nimen virallisesti vasta 2000-luvulla.
Francis Octavius Grenfell

Francis Octavius Grenfell (1880–1915) oli englantilainen sotilas, joka kaatui ensimmäisessä maailmansodassa Flandersissa. Sotilasarvoltaan hän oli kapteeni, ja palveli 9th Lancers -rykmentissä.
Grenfell liittyi armeijaan vuonna 1899 ja palveli Egyptissä, buurisodassa ja Intiassa. Ensimmäisen maailmansodan puhjetessa hänet lähetettiin Ranskaan ja sieltä Belgiaan. Elokuussa 1914 Grenfell meni pienen vapaaehtoisen miesjoukon kanssa pelastamaan 119. kenttätykistöyksikön, joka oli jäämässä saksalaisten kynsiin. Tehtävä onnistui, mutta Grenfell haavoittui vaikeasti. Hänet vietiin ranskalaisten nunnien hoitoon luostarin sairaalaan. Grenfell palkittiin Kansainyhteisön korkeimmalla sotilasansiomitalilla, Viktorian ristillä. Grenfellin saama mitali on nykyisin Derbyn kaupunginmuseossa.
Grenfell parani ja palasi rintamalle yksikkönsä komentajana. Parin viikon päästä hän haavoittui vakavasti, ja hänet lähetettiin Englantiin hoitoon. Keväällä 1915 hän palasi jälleen rintamalle. Hänet lähetettiin Ypresiin, missä hän joutui saksalaisten kloriinikaasuhyökkäyksen uhriksi 24. toukokuuta. Seuraavana päivänä hän joutui ammutuksi Ypresin ja Meninin välisellä tiellä.
Filosofisia muruja

Filosofisten murujen kansilehti.
Filosofisia muruja (tansk. Philosophiske Smuler) on Søren Kierkegaardin vuonna 1844 kirjoittama filosofinen teos ja yksi hänen pääteoksistaan. Hän kirjoitti sen salanimellä Johannes Climacus noin kolmessa kuukaudessa.
Teos käsittelee filosofian ja kristinuskon välistä suhdetta. Kierkegaard jatkoi samasta aiheesta Päättävässä epätieteellisessä jälkikirjoituksessa, jonka hän kirjoitti jälkikirjoitukseksi Muruihin. Kierkegaard katsoo, että uskonnon ajatus pelastuksesta on filosofialle vieras ja se tulee siksi perustella toisin. Varsinaista apologetiikkaa hän ei kuitenkaan kannata. Hän esittää, mitä kristinusko vaatii ihmisiltä, ja miksi se on täysin epäsopiva hänen aikanaan suosiota kasvattaneen hegeliläisen teologian kanssa — Kierkegaard korosti (kristin)uskon paradoksaalisuutta, kun taas hegeliläisyydessä puhuttiin vastakohtien dialektisestä yhteen sovittamisesta. Teoksessa näkyy Kierkegaardin kiinnostus tietoteoriaan ja Platonin ajatukseen muistiinpalauttamisesta.
Kirjassa on viisi lukua, joita edeltää esipuhe ja propositio, ja seuraa opetus. Lukujen välissä on yksi ”liite” (”Paradoksista pahentuminen”), hegeliläistä termistöä käyttävä mutta hegeliläisyyttä vastustava historianfilosofinen ”välisoitto”, sekä ”lisäys”. Teos esittää olevansa Johannes Climacuksen ajatuskoe. Hän ei ole kristitty, mutta on kiinnostunut totuuden oppimisesta. Ensimmäisessä luvussa Kierkegaard vertaa Sokrateen kätilöntointa, jossa tieto synnytetään ihmisestä itsestään, siihen, kun Jumala herättää ihmisessä synnintunnon ja kaipuun pelastukseen. Toisessa luvussa selitetään ajatus Jumalasta opettajana ja vapahtajana. Jumalan toiminnan syynä on hänen rakkautensa oppilasta kohtaan, ja seurauksena Jumalan alentuminen ihmisten tasolle.
Kolmas luku käsittelee ”absoluuttista paradoksia”, hullutusta, jonka Jumalan lihaksituleminen saa aikaan. Neljäs ja viides luku käsittelevät oppilaan ja opettajan välistä suhdetta.
Kirjallisuutta

Kierkegaard, Søren: Filosofisia muruja.  ((Philosophiske smuler, eller, En smule philosophi, 1844.) Suomentanut, esipuheen kirjoittanut ja selityksin varustanut Janne Kylliäinen)  Helsinki:  Summa, 2004.  ISBN 952-5418-09-X.
Aiheesta muualla

Søren Kierkegaard: Philosophiske Smuler (Arkistoitu – Internet Archive) (tanskaksi)
D. Anthony Storm's Commentary on Kierkegaard - Philosophical Fragments (Arkistoitu – Internet Archive) (englanniksi)
Kilpeläinen, Tapani: Siruja Kierkegaardista. Niin & näin 2/2006
Erich Dorf Band

| Erich Dorf Band |
| --- | --- |
 Erich Dorf Bandin Antti ”Otto” Taskinen, Vesa Toivanen ja Erich Dorf esiintyivät Kuopion torilavalla Kuopio tanssii ja soi -festivaaleilla 1983.
Tiedot
Toiminnassa:  1980–
Tyylilaji:  huumorirock, new wave, rock
Kotipaikka:   Kuopio, Suomi
Laulukieli:  suomi
Jäsenet:  Vesa Toivanen, laulu   Hane Korhonen, kitara   Antti ”Otto” Taskinen, basso   Mika Mustonen, saksofoni   Risto Launonen, rummut  
Levy-yhtiö:  Kelmi-Records, Levyseppä-Hits ja Otto-Elektroniikka, 1980–  
Infobox OKNimi-testi OK: 
Erich Dorf Band  on suomalainen huumorirock-yhtye, joka perustettiin Kuopiossa vuonna 1980.
Yhtyeen ensikeikka oli Kaavin Iloharjulla järjestetyssä Koillis-Savo Rock -nimisessä tapahtumassa vuonna 1980.lähde tarkemmin?
Kokoonpano

laulaja Erich Dorf
laulaja, kazoeisti Vesa Toivanen
kitaristi Pekka "Repo-Man" Repo (kesään 1980)
kitaristi Hannu "Hans von Dorf" Korhonen
basisti Antti ”Otto” Taskinen
saksofonisti Mika Mustonen
rumpali Risto Launonen.
Historia > Ensiesiintyminen Iloharjulla

1970- luvun loppupuolella Erich Dorf Band oli nimetön kaveriporukan kellaribändi. Vaikka bändi perustettiin niin sanotun Uuden aallon harjalla, musiikilliset innoittajat löytyivät enemmän bluesin ja muun juurimusiikin piiristä, kotimaista Suomen Talvisota-Virtanen-Kontra- akselia unohtamatta. 
Yhtyeen ensimmäinen julkinen esiintyminen oli Kaavin Iloharjulla loppiaisena 12. tammikuuta 1980.lähde tarkemmin?
Kaavin elävän musiikin yhdistys Kelmi ry:n puuhamies Kari Mathalt oli tiedustellut puhelimitse basisti Antti ”Otto” Taskiselta yhtyeen mahdollisuudesta esiintyä paikallisessa rock-tapahtumassa. Esiintymisestä sovittiin, ja nimettömälle yhtyeelle täytyi keksiä nimi. Samaisessa puhelinkeskustelussa basisti Taskinen päätti – hetken mietittyään – että yhtye esiintyisi nimellä Erich Dorf Band. Yhtyeen toista laulajaa kutsuttiin Dorfiksi, koska hänessä oli yhdennäköisyyttä Polttouhrit-televisiosarjan hahmon Erik Dorfin kanssa.lähde tarkemmin?
Yhtyeen nimi oli ensikeikalla kirjoitettu oikein. Myöhemmin niin keikkailmoituksissa kuin lehtijutuissa nimi meni usein pieleen: Erich Dorf Band on ollut milloin Erik Dorf, Erich Dorf Bänd, Eric Dorf Band tai Erik Dorf Bänd.[lähde? ]
Historia > Keikkailua

Erich Dorf Bandin ensiesiintyminen Iloharjulla loppiaisena 1980 oli onnistunut. Paikallislehti Koillis-Savo (16.1.1980) kertoi etusivullaan yhtyeen keikasta erittäin myönteiseen sävyyn.[lähde? ]
Positiivinen palaute loi uutta uskoa tulevaan ja sai yhtyeen ryhtymään ajan hengen mukaiseen omakustannelevyhankkeeseen.
Keväällä 1980 Kelmi-Records julkaisi kokoelma-albumin Sekameteliä, jolla Erich Dorf Band esitti useita kappaleita. Levy äänitettiin Jussi Tegelmanin johdolla Rolling Studiolla Kuopion Haapaniemellä. Levy toi yhtyeelle jälleen julkisuutta ja toi Erich Dorf Bandille lisää keikkoja.[lähde? ]
Muistettavimpia lienevät keikka 24. toukokuuta 1980 lämmittelybändinä Kojon keikalla Mikonniemen lavalla Tuusniemellä.
Keikka oli yhtyeen alkuperäisen kitaristin Repo Manin viimeinen esiintyminen yhtyeen riveissä. 18. syyskuuta 1980 yhtye oli lämmittelijänä Juice Leskiselle Työnkulman lavalla Kuopiossa. 
Uudenvuodenaattona 1980 yhtye esiintyi Kaavin Iloharjulla ennen Erik Lars Fouria. Yhtyeiden nimien samankaltaisuus sekä hämmensi että huvitti yleisöä, olihan settien sisältö toisistaan täysin poikkeava.[lähde? ]
Myöhemmin EDB lämmitteli esimerkiksi Kari Peitsamon vaihtelevia kokoonpanoja pariinkin otteeseen, omien keikkojen ohella.
Historia > Rock SM -aluekarsintoihin osallistuminen

Vuonna 1981 Erich Dorf Band jäi Rock SM -aluekarsinnassa Kuopiossa Feedbackin ja Brandy Rockersin jälkeen kolmanneksi. Laulajista Rock-Vesa herätti huomiota marssiessaan lavalle armeijan vetimissä; mies ennätti lavalle nipin napin ylimääräisen loman turvin.
Vuonna 1982 yhtye selvitti tiensä viiden finalistin joukkoon Seinäjoella.lähde tarkemmin?
Kilpailu oli kova: voiton kyseisenä vuonna vei 22Pistepirkko. Kolmanneksi tuli Yö, joten EDB:n viides sija ei tuntunut tappiolta.
Historia > 2000-luku

Viimeisin Erich Dorf Bandin esiintyminen on yhtyeen toisen laulajan Vesa Toivasen (”Rock-Vesan”) 50-vuotisjuhlilla Ilveskasinolla Kuopiossa 9. elokuuta 2013.[lähde? ]
Suureksi surukseen yhtye sai vielä yhden keikan lokakuussa 2017. Kesällä edesmenneen Vesa Toivasen muistokonsertti järjestettiin lokakuussa 2017. Konsertin tuotto lahjoitettiin kuopiolaisten nuorisoyhtyeiden tukemiseen.
Diskografia > Studioalbumi

Katoavaa kansanperinnettä Vol. 1 (Levyseppä Hits, 1980), jonka kappaleet ovat
(öljymainos) aito puhe Tauno Kuosmanen Nilsiän Man Oil öljysheikki
Let's Dorf
Mies 2000
Hailikka
Pekalleni
Suoli kuoli vuoli (= Snake charmer (Powell))
Löysää paskaa
Jumalauta pojat yh-yh disko räp
Suuri maa
Massey Ferguson turbo-boost diesel kymppi rock'n roll (= Cadillac, by The RENEGADES)
Tilitalitohjus (= Rati-riti-ralla (trad.))
Kutulaulu
Mehiläiset pörrää
Aladobia Etiopiaan
Satsumassia
Diskografia > Mukana levyillä

Eri esittäjiä: Sekameteliä (Kelmi-Records, 1978) (kappaleet "Hullun rumpalin blues", "Atomimalli-rock", "Levyraatiin", "Naapurin emäntä -blues", "Psyke")
Eri esittäjiä: Nuorisoyhtyeet esittävät (Otto-Elektroniikka, 1980) (kappale "Torille")
Aiheesta muualla

Savon Sanomat: Montturock soi Kuopiossa (julkaistu 9.8.1985) (Arkistoitu – Internet Archive)
Filippa Angeldal

Filippa Angeldal syyskuussa 2015
| Mitalit> Maa:   Ruotsi.Naisten jalkapallo.MM-kilpailut  | Mitalit> Maa:   Ruotsi.Naisten jalkapallo.MM-kilpailut  | Mitalit> Maa:   Ruotsi.Naisten jalkapallo.MM-kilpailut  | Maa:   Ruotsi> Naisten jalkapallo. |
| --- | --- | --- | --- |
|  Pronssia | Australia & Uusi-Seelanti 2023 | Jalkapallo |  |
|  Olympialaiset  |  Olympialaiset  |  Olympialaiset  |  |
|  Hopeaa | Tokio 2020 | Jalkapallo |  |
Ingrid Filippa Angeldal (s. 14. heinäkuuta 1997 Uppsala) on ruotsalainen jalkapalloilija, pelipaikaltaan keskikenttäpelaaja. Hän edustaa englantilaista Manchester Cityä ja on pelannut Ruotsin naisten maajoukkueessa vuodesta 2018.
Angeldal siirtyi Manchester Cityyn vuonna 2021. Hän aloitti pääsarjauransa Ruotsissa AIK:n joukkueessa vuonna 2014 ja edusti seuraavina vuosina useita muitakin seuroja.
Angeldal on kesäkuun 2022 loppuun mennessä pelannut Ruotsin naisten maajoukkueessa 28 maaottelua ja tehnyt niissä kahdeksan maalia.
Aiheesta muualla

Kuvia tai muita tiedostoja aiheesta Filippa Angeldal Wikimedia Commonsissa
Ruotsin joukkue – Jalkapallon naisten EM-kilpailut 2022
1 Lindahl |
2 Andersson |
3 Sembrant |
4 Glas |
5 Nildén |
6 Eriksson |
7 Kullberg |
8 Hurtig |
9 Asllani |
10 Jakobsson |
11 Blackstenius |
12 Falk |
13 Ilestedt |
14 Björn |
15 Blomqvist |
16 Angeldal |
17 Seger |
18 Rolfö |
19 Rytting Kaneryd |
20 Bennison |
21 Mušović |
22 Schough |
23 Rubensson |
Valmentaja Gerhardsson
Ruotsin joukkue – Jalkapallon naisten MM-kilpailut 2023
1 Mušović |
2 Andersson |
3 Sembrant |
4 Lennartsson |
5 Sandberg |
6 Eriksson |
7 Janogy |
8 Hurtig |
9 Asllani |
10 Jakobsson |
11 Blackstenius |
12 Falk |
13 Ilestedt |
14 Björn |
15 Blomqvist |
16 Angeldal |
17 Seger |
18 Rolfö |
19 Rytting Kaneryd |
20 Bennison |
21 Enblom |
22 Schough |
23 Rubensson |
Valmentaja Gerhardsson
Francis Newton

| Mitalit> Maa:   Yhdysvallat.Miesten golf. Olympialaiset  | Mitalit> Maa:   Yhdysvallat.Miesten golf. Olympialaiset  | Mitalit> Maa:   Yhdysvallat.Miesten golf. Olympialaiset  | Maa:   Yhdysvallat> Miesten golf. |
| --- | --- | --- | --- |
|  Hopeaa | Saint Louis 1904 | joukkuepeli |  |
|  Pronssia | Saint Louis 1904 | yksinpeli |  |
Francis Clement ”Frank” Newton (3. tammikuuta 1874 Washington, DC – 3. elokuuta 1946 Greenwich, Connecticut) oli yhdysvaltalainen golfaaja ja olympiamitalisti.
Newton osallistui Saint Louisin kesäolympialaisiin 1904 saavuttaen hopeaa joukkuepelissä ja pronssia yksinpelissä. Jälkimmäisessä hän hävisi välierässä kanadalaiselle George Lyonille.
Newton oli golfin lisäksi hyvä myös tenniksessä. Hän työskenteli kemistinä ja yritysmaailmassa.